Subject: [ANCIENT POEMS] Don't Bother to Read Unless You Like Them

From: [email-masked] (Sanyee Tang)
Date: Sat, 2 Jul 1994 03:26:16 GMT

有人要《诗经》，下面的十二首，是我在网上收集的。前面的数字是它们在
传统版本里的序号。

――散宜生　于枫叶之国、夜雨之都

001 周南　　关雎（关关雎鸠）
009 周南　　汉广（南有乔木）
023 召南　　野有死□（野有死□）
028 邶风　　燕燕（燕燕于飞）
058 卫风　　氓（氓之蚩蚩）
082 郑风　　女曰鸡鸣（女曰鸡鸣）
090 郑风　　风雨（风雨凄凄）
091 郑风　　子衿（青青子衿）
096 齐风　　鸡鸣（鸡既鸣矣）
129 秦风　　蒹葭（蒹葭苍苍）
131 秦风　　黄鸟（交交黄鸟）
156 豳风　　东山（我徂东山）

≡　　　　≡　　　　≡　　　　≡　　　　≡　　　　≡　　　　≡　　　　≡

001 周南　　关雎

    关关雎鸠，在河之洲。窈窕淑女，君子好逑。

    参差荇菜，左右流之。窈窕淑女，寤寐求之。
    求之不得，寤寐思服。悠哉悠哉，辗转反侧。

    参差荇菜，左右采之。窈窕淑女，琴瑟友之。
    参差荇菜，左右①之。窈窕淑女，钟鼓乐之。　　（①：毛加草头）

009 周南　　汉广

    南有乔木，不可休息；汉有游女，不可求思。
    汉之广矣，不可泳思；江之永矣，不可方思。

    翘翘错薪，言刈其楚；之子于归，言秣其马。
    汉之广矣，不可泳思；江之永矣，不可方思。

    翘翘错薪，言刈其蒌；之子于归，言秣其驹。
    汉之广矣，不可泳思；江之永矣，不可方思。

023 召南　　野有死□

    野有死①，白茅包之。有女怀春，吉士诱之。　　（①：麇下的禾加囗框）

林有朴②，野有死鹿。白茅纯束，有女如玉。　　（②：蔌字除草头加木旁）
    　　　　　　　　　　　　　　　　　　　　　　（③：巾兑）
    舒而脱脱兮，无感我③兮，无使④也吠。　　　　（④：龙改一撇为三撇）

028 邶风　　燕燕

    燕燕于飞，差池其羽。之子于归，远送于野。
    瞻望弗及，泣涕如雨。

    燕燕于飞，颉之颃之。之子于归，远于将之。
    瞻望弗及，伫立以泣。

    燕燕于飞，下上其音。之子于归，远送于南。
    瞻望弗及，实劳我心。

    仲氏任只，其心塞渊。终温且惠，淑慎其身。
    先君之思，以勖寡人。

058 卫风　　氓

    氓之蚩蚩，抱布贸丝。匪来贸丝，来即我谋。
    送子涉淇，至于顿丘。匪我愆期，子无良媒。
    将子无怒，秋以为期。

    乘彼①垣，以望复关。不见复关，泣涕涟涟。　　（①：土危）
    既见复关，载笑载言。尔卜尔筮，体无咎言。
    以尔车来，以我贿迁。

    桑之未落，其叶沃若。于嗟鸠兮，无食桑葚；
    于嗟女兮，无与士耽。士之耽兮，犹可说也；
    女之耽兮，不可说也。

    桑之落矣，其黄而陨。自我徂尔，三岁食贫。
    淇水汤汤，渐车帷裳。女也不爽，士贰其行。
    士也罔极，二三其德。

    三岁为妇，靡室劳矣；夙兴夜寐，靡有朝矣。
    言既遂矣，至于暴矣。兄弟不知，②其笑矣。　　（②：口至）
    静言思之，躬自悼矣。

    及尔偕老，老使我怨。淇则有岸，隰则有泮。
    总角之宴，言笑晏晏。信誓旦旦，不思其反。
    返是不思，亦已焉哉！

082 郑风　　女曰鸡鸣

    女曰鸡鸣，士曰昧旦。子兴视夜，明星有烂。
    将翱将翔，弋凫与雁。

    弋言加之，与子宜之。宜言饮酒，与子偕老。
    琴瑟在御，莫不静好。

    知子之来之，杂佩以赠之。知子之顺之，杂佩以问之。
    知子之好之，杂佩以报之。

090 郑风　　风雨

    风雨凄凄，鸡鸣喈喈。既见君子，云胡不夷？

    风雨潇潇，鸡鸣胶胶。既见君子，云胡不瘳？

    风雨如晦，鸡鸣不已。既见君子，云胡不喜？

091 郑风　　子衿

    青青子衿，悠悠我心。纵我不往，子宁不嗣音？

    青青子佩，悠悠我思。纵我不往，子宁不来？

    挑兮达兮，在城阙兮。一日不见，如三月兮。

096 齐风　　鸡鸣

    鸡既鸣矣，朝既盈矣。匪鸡则鸣，苍蝇之声。

    东方明矣，朝既昌矣。匪东方则明，月出之光。

    虫飞薨薨，甘与子同梦。会且归矣，无庶予子憎。

129 秦风　　蒹葭

    蒹葭苍苍，白露为霜。所谓伊人，在水一方。
    溯洄从之，道阻且长；溯游从之，宛在水中央。

    蒹葭凄凄，白露未①。所谓伊人，在水之湄。　　（①：日希）
    溯洄从之，道阻且跻；溯游从之，宛在水中坻。

    蒹葭采采，白露未已，所谓伊人，在水之②。　　（②：氵矣）
    溯洄从之，道阻且右；溯游从之，宛在水中③。　（③：氵止）

131 秦风　　黄鸟

    交交黄鸟，止于棘。谁从穆公？子车奄息。
    维此奄息，百夫之特。临其穴，惴惴其栗。
    彼苍者天，歼我良人。如可赎兮，人百其身！

    交交黄鸟，止于桑。谁从穆公？子车仲行。
    维此仲行，百夫之防。临其穴，惴惴其栗。
    彼苍者天，歼我良人。如可赎兮，人百其身！

    交交黄鸟，止于楚。谁从穆公？子车①虎。　　（①：金咸）
    维此①虎，百夫之御。临其穴，惴惴其栗。
    彼苍者天，歼我良人。如可赎兮，人百其身！

156 豳风　　东山

    我徂东山，①々不归。我来自东，零雨其蒙。　　（①：滔换成忄旁）
    我东曰归，我心西悲。制彼裳衣，勿士行枚。　　（②：娟换成虫旁）
    ②々者③，④在桑野。敦彼独宿，亦在车下。　　（③：虫蜀）
    　　　　　　　　　　　　　　　　　　　　　　（④：蒸无草头）
    我徂东山，①々不归。我来自东，零雨其蒙。　　（⑤：赢内之贝换成果）
    果⑤之实，亦施于宇。伊威在室，⑥蛸在户。　　（⑥：虫萧）
    町疃鹿场，熠耀宵行。不可畏也，伊可怀也。

    我徂东山，①々不归。我来自东，零雨其蒙。
    鹳鸣于垤，妇叹于室。洒扫穹窒，我征聿至。
    有敦瓜苦，④在栗薪。自我不见，于今三年。

    我徂东山，①々不归。我来自东，零雨其蒙。
    仓庚于飞，熠耀其羽。之子于归，皇驳其马。
    亲结其缡，九十其仪。其新孔嘉，其旧如之何？